ఛండీగఢ్: వివాదాస్పద మతగురువు, దేరా సచ్ఛా సౌదా చీఫ్ గుర్మీత్ రామ్ రహీమ్ సింగ్పై ఉన్న అత్యాచారం కేసుపై సీబీఐ కోర్టు కీలకు తీర్పు ఇవ్వనున్న నేపథ్యంలో పంజాబ్, హర్యానా రాష్ట్రాల్లో హైఅల్టర్ ప్రకటించారు. వేలాది మంది పోలీసులు, పారామిలటరీ బలగాలను రెండు రాష్ట్రాల్లో మోహరించారు. తీర్పు నేపథ్యంలో రాబోయే రెండు రోజుల్లో రామ్ రహీమ్ సింగ్ అనుచరులు దాదాపు 10 లక్షల మందికి పైగా హాజరవుతారని భద్రతాధికారులు అంచనా వేస్తున్నారు. ముందు జాగ్రత్తగా ఆయా ప్రాంతాల్లో స్కూలు, పాఠశాలలు మూసేశారు.పాంచకులలోని ప్రత్యేక సీబీఐ కోర్టు ఆయనపై ఉన్న అత్యాచారం కేసుపై ఈనెల 25న తీర్పు ఇవ్వబోతోంది. 15 ఏళ్లుగా ఈ కేసు నడుస్తోంది. స్వయం ప్రకటిత గాడ్మ్యాన్ రామ్ రహీమ్ సింగ్కు హర్యానా, పంజాబ్, తదితర ప్రాంతాల్లో లక్షలాది మంది భక్తులు (అనుచరులు) ఉన్నారు. ఒకవేళ తీర్పు ఆయనకు వ్యతిరేకంగా వస్తే తక్షణం హింసాకాడ చెలరేగే అవకాశాలున్నాయని అధికారులు అనుమానిస్తున్నారు. దీనిని దృష్టిలో ఉంచుకుని హర్యానా పోలీసులు హైఅలర్ట్ ప్రకటించడంతో పాటు కట్టుదిట్టమైన ఏర్పాట్లు చేపట్టారు. కేంద్రం 35 కంపెనీల పారామిలటరీ బలగాలను పంపింది. ముఖ్యంగా సిర్సా, ఫతేబాద్, పాంచుకుల జిల్లాల్లో భారీగా ఈ బలగాలను మోహరిస్తున్నారు. 2002లో ఇద్దరు సాధ్వీలు (మహిళా అనుచరులు) తమపై రామ్ రహీమ్ సింగ్ అత్యాచారం చేసినట్టు ఆరోపణలు చేయడంతో ఆయనపై సీబీఐ కేసు నమోదు చేసింది. 2007 వరకూ కేసు విచారణ సాగింది. రామ్చందర్ ఛత్రపతి అనే జర్నలిస్టు హత్య కేసులోనూ రామ్ రహీమ్ సింగ్ విచారణను ఎదుర్కొంటున్నారు.
chhandigad: vivaadaaspada mataguruvu, dera sachcha souda cheef gurmeet ram raheem singpai unna atyaachaaram kesupai cbi kortu keelaku teerpu ivvanunna nepathyamlo panjab, haryana rashtrallo hyalter prakatinchaaru. velaadi mandi poliisulu, paramilatary balagaalanu rendu rashtrallo moharinchaaru. teerpu nepathyamlo raboye rendu rojullo ram raheem sing anucharulu daadaapu 10 lakshala mandiki paiga haajaravutaarani bhadrataadhikaarulu anchana vestunnaru. mundu jaagrattagaa aayaa praantaallo skoolu, paatasaalalu muuseesaaru.paanchakulalooni pratyeka cbi kortu aayanapai unna atyaachaaram kesupai eenela 25na teerpu ivvabotondi. 15 ellugaa ee kesu nadustondi. swayam prakatita gadman ram raheem singku haryana, panjab, taditara praantaallo lakshalaadi mandi bhaktulu (anucharulu) unnaaru. okavela teerpu aayanaku vyatirekamgaa vaste takshanam himsakada chelarege avakaasaalunnaayani adhikaarulu anumaanistunnaaru. deenini drushtilo unchukuni haryana poliisulu hyahalert prakatinchadamtho paatu kattudittamaina erpaatlu chepattaru. kendram 35 companyla paramilatary balagaalanu pampindi. mukhyamgaa sirsa, fatebad, paanchukula jillaallo bhariga ee balagaalanu moharistunnaru. 2002loo iddaru saadhveelu (mahila anucharulu) tamapai ram raheem sing atyaachaaram chesinattu aaropanalu cheyadamtho aayanapai cbi kesu namodu chesindi. 2007 varakuu kesu vichaarana saagindi. ramchander chhatrapati ane jarnalistu hatya kesulonu ram raheem sing vichaarananu edurkontunnaru.